এদিকে নীলফামারীর সৈয়দপুর বিমানবন্দরে বিএনপির মহাসচিব মির্জা ফকরুল ইসলাম আলমগীর বলেছেন, কথা দিয়ে কথা না রেখে জনগণের সাথে প্রতারণা করা আওয়ামী লীগের চিরাচরিত স্বভাব। নির্বাচনে জনগণের আশা আকাঙ্ক্ষার প্রতিফলন হতে হবে কিন্তু আওয়ামী লীগের নির্বাচন মানেই প্রহসনের নির্বাচন। ঈদের পর দিন বৃস্পতিবার সকালে সৈয়দপুর বিমানবন্দরে সাংবাদিদের প্রশ্নের উত্তরে তিনি বলেন, নির্বাচন করার মতো পরিবেশ আওয়ামী লীগকেই তৈরি করতে হবে। এই সরকারের আমলে কোনো নির্বাচন সুষ্ঠু হয়নি। তার প্রমাণ হলো সিটি নির্বাচনগুলোতে ভোটের কারচুপি মহাউৎসব। আলাপ আলোচনার মধ্যেই সব সমস্যার সমাধান হবে বলে বিএনপি মনে করে। জনগণ ভোট দিতে না পারলে সে ভোট আর ভোট নয়।